انگلستان باش وزیری ترزا می، مملکتی نینگ اروپا بیرلیگیدن ایریلیشیدن عبارت Brexit کیلیشووی نینگ پارلمانده گی رای گیرلیگی نینگ تعویققه توشگن لیگینی بیلدیردی.
ترزا می، پارلمان نینگ ایککینچی قدمه سی بولمیش اوام (AVAM) کمره سیده قیلگن صحبتیده 11 دسامبر سه شنبه کونی (بوگون) بولیب اوتیشی ریجه لنگن Brexit کیلیشووی نینگ رای گیرلیگی نینگ "تدبیر ماده سی" گه بولگن تنقیدلر نظرگه توتیلیب تعویققه تشلنگن لیگینی بیان ایتدی.
می، جاری هفته ده بولیب اوته دیگن اروپا بیرلیگی جلسه سیده مخاطب لریدن "تدبیر ماده سی" بیلن تیگیشلی قیغولرنی برطرف ایتووچی "ضمانتلر" آلیش گه حرکت قیله جگینی بیلدیردی.
می اوتگن آی اروپا بیرلیگی بیلن بارگن Brexit کیلیشوویدن مملکتیده هیچ کیم ممنون بولمه دی. می نینگ حزبی نینگ 315 ملت وکیلیدن عبارت پارلمان گروهیدن 101 ملت قاله ویرسه حکومت گه تشقریدن یاردم بیرووچی ایرلندنینگ افراطی راستگرا دموکراتیک بیرلیک حزبی هم بو کیلیشوونی رد ایتیب رای بیره جگینی بیان ایتگن ایدی.
اروپا عدالت دیوانی تامانیدن اعلان قیلینگن قرار بیلن انگلستان نینگ اعضا مملکتلرنینگ اروپا بیرلیگیدن ایریلیش جریانینی اوز ایچی گه آلگن لیزبون کیلیشووی نینگ 50- ماده سی نینگ عملی قیلینیشینی یک طرفه توخته تیشی گه حکم قیلگن لیگی هم می نینگ بو کیلیشوونی پارلماندن تصویب قیلیب چیقریشینی قیین قیلگن ایدی.
عدالت دیوانی قراری، مملکتده Brexit کیلیشووی توغریسیده ینگی بیر خلق رای گیرلیگی اوچون کمپاین قیلیب تورگن لرنی تشویق قیلگن ایدی.
می نینگ پنجشنبه کونی بلجیم نینگ پایتختی بروکسلده گی اروپا بیرلیگی جلسه سیده اروپا بیرلیگی تامانیدن "تدبیر ماده سی" گه زمان تهدیدی قوشیشینی ویا انگلستان نینگ بو لایحه دن بیر تامانلمه چیتلنیش حقی بیریلیشینی طلب قیلیشی کوتیلماقده.
تدبیر ماده سی،
ماده، اروپا بیرلیگی اعضاسی ایرلند جمهوریتی بیلن انگلستان نینگ بیر پارچه سی بولمیش شمالی ایرلند اورته سیده Brexit کیلیشووی نینگ آرتیدن فزیکی حدود تعیین قیلیش گه مانع بولیشنی اوز ایچی گه آلماقده دیر.
تدبیر ماده سی بیلن انگلستان نینگ برچه سی، نامعلوم بیر مدت گچه اروپا بیرلیگی بیلن گمرک بیرلیگی ایچیده بولیب دوام ایته دی.
نایجریاده ترور تشکیلاتی بوکو حرام گه قرشی حربی عملیات اویوشتیریلدی
